# Shōgi

El shogi (将棋、しょうぎ, shōgi) és un joc de tauler per a dos jugadors, es considera que pertany a la mateixa família que el xiangqi i els escacs occidentals, que van evolucionar del joc persa xatranj, descendent al seu torn de l'indi xaturanga. Degut a això, i per la semblança amb els escacs és comú d'anomenar-lo escacs japonesos. Per a facilitar-ne l'aprenentatge a occident s'hi han canviat els noms de les peces pels dels escacs, i se n'han creat d'altres que no són als escacs, com "llancer" o traduït d'altres com "General d'or" o "General de plata".

## Regles
### Objectiu

Guanya el jugador que aconsegueix capturar el rei del contrincant. El rei contrari pot ser capturat sense la necessitat de dir escac u ōte 王手 en japonès. Del mateix mode, no cal dir escac i mat o tsumi 詰み.

### Material

Es juga amb un tauler de 9 files per 9 columnes. El jugador que comença el joc se li anomena　Sente （せんて) 先手, i està representat per una icona de color negre. L'altre jugador se li anomena Gote (ごて) 後手, i la seva icona té el color blanc.
Cada jugador disposa de 20 peces iguals a les de l'altre jugador. Es diferencien les peces d'un jugador de les de l'altre per la direcció que assenyalen sobre el taulell. El motiu d'això és que un cop es captura una peça del contrincant, es pot utilitzar juntament amb les teves altres peces. Passen a dir-se peces a la mà, i són posades al komadai 駒大 (こまだい). Gastant un torn en invocar-les al taulell, en comptes de fer un moviment amb una de les peces ja sobre aquest. Algunes peces estan retolades per ambdues cares perquè, en promocionar-les, se'ls hi dona la volta per mostrar l'altre ideograma, que identifica que la peça ha estat promocionada. Perdent en la majoria dels casos el seu poder de moviment, i passant a moure com el general d'or. Excepte el Kaku (alfil) i la Hisha (torre), que no perden el seu rang de moviment i guanyen el poder moure una casella en qualsevol direcció
Les 20 peces són les següents:
* 1 Rei （Shoguns; 玉 / 王) se situen al centre de la primera filera [horitzontal] més propera al jugador).
* 2 Generals d'Or (金) a cada costat del Rei.
* 2 Generals de Plata (銀) als costats del's Ors.
* 2 Cavallers (桂) als dos costats dels Generals de Plata.
* 2 Llancers (香) seguit del Cavallers, als extrems del taulell.
* 1 Alfil (角) a la segona filera d'amunt del cavaller de l'esquerra.
* 1 Torre (飛) a la segona filera d'amunt del cavaller de la dreta.
* 9 Peons (步) en la tercera filera.
Abaix una gràfica de com quedarien disposades les peces en un joc sense avantatge.
| 香 | 桂 | 銀 | 金 | 王 | 金 | 銀 | 桂 | 香 |
| ■ | 飛 | ■ | ■ | ■ | ■ | ■ | 角 | ■ |
| 步 | 步 | 步 | 步 | 步 | 步 | 步 | 步 | 步 |
| 步 | 步 | 步 | 步 | 步 | 步 | 步 | 步 | 步 |
| ■ | 角 | ■ | ■ | ■ | ■ | ■ | 飛 | ■ |
| 香 | 桂 | 銀 | 金 | 玉 | 金 | 銀 | 桂 | 香 |
Per abreviar, als Generals d'Or i de Plata se'ls anomena simplement "Or(s)" i "Plata(s)" respectivament.

### Peces i moviment

| Nom | Kanji | Rōmaji | Moviment | Moviment |
| Rei (governant) | 王将 | ōshō | Es mou una casella en qualsevol direcció. | ○○○ ○王○ ○○○ |
| Rei (pretendent) | 玉将 | 'gyokushō | Es mou una casella en qualsevol direcció. | ○○○ ○玉○ ○○○ |
| Torre | 飛車 | hisha | Es desplaça qualsevol nombre de caselles lliures verticalment o horitzontal. | ｜ ―飛― ｜ |
| Torre coronada ("Drac") | 龍王 | ryūō | Pot desplaçar-se com la torre, o bé una casella en diagonal. | ○｜○ ―龍― ○｜○ |
| Alfil | 角行 | kakugyō | Pot desplaçar-se qualsevol nombre de caselles lliures en diagonal. | ＼／ 角 ／＼ |
| Alfil coronat ("Cavall") | 龍馬 | ryūma or ryūme | Es mou com l'alfil, o bé una casella en horitzontal o bé una en vertical. | ＼○／ ○馬○ ／○＼ |
| General d'or ("Or") | 金将 | kinshō | Una casella en vertical, horitzontal, o diagonalment cap endavant. No pot desplaçar-se diagonalment cap enrere. | ○○○ ○金○ ○ |
| General de plata ("Plata") | 銀将 | ginshō | Una casella en diagonal, o bé cap endavant, és a dir, un total de 5 moviments possibles. | ○○○ 銀 ○○ |
| General de plata coronat | 成銀 | narigin | Igual que el general d'or. | ○○○ ○全○ ○ |
| Cavaller | 桂馬 | keima | El cavaller té un moviment complex: una casella cap endavant i una casella en diagonal cap endavant. Té per tant dos moviments possibles. Pot saltar sobre d'altres peces que es trobin en el seu camí, tot i que la casella d'arribada ha d'estar buida o ocupada per una peça de l'oponent. | ☆☆ 桂 |
| Cavaller coronat | 成桂 | narikei | Igual que el general d'or. | ○○○ ○圭○ ○ |
| Llancer | 香車 | kyōsha | Es mou qualsevol nombre de caselles lliures cap endavant. | ｜ ■香■ |
| Llancer coronat | 成香 | narikyō | Igual que el general d'or. | ○○○ ○杏○ ○ |
| Peó | 歩兵 | fuhyō | Es mou una casella cap endavant. | ○ ■歩■ |
| Peó coronat ("Tokin") | と金 | tokin | Igual que el general d'or. | ○○○ ○と○ ○ |

## Enllaços externs

* GNUShogi, Aplicació lliure per jugar a shogi(anglès)
* XShogi, Frontend lliure per no jugar en mode consola amb l'aplicació anterior (anglès)
* Club Sanjuuyori (castellà)
* Associació Shogi no Kokoro Arxivat 2018-01-08 a Wayback Machine. (castellà)